Den kalles ikke syngehund for ingen ting. Syngehunden har fått navn etter den karakteristiske varierende klangen i hyling. Disse hundene bjeffer ikke, men «synger». Sangen er imidlertid ulik alle andre hunders uling (ulv, dingo m.fl.) og jodling (basenji m.fl.), så man kan hevde at den bærer navnet med rette. Årsaken til den unike sangen er en fysisk endring som har funnet sted i strupehodet hos denne hunden, en endring som ikke er kjent hos noen andre hundedyr.